Συζήτηση:Limited-Edition Vinyl Box Set/Πρόταση διαγραφής

message: ΔιαγραφήΠρόκειται για μια συλλεκτική επανέκδοση δίσκων του συγκροτήματος σε μορφή βινυλίου. Ενώ υπάρχει σημαντική κάλυψη για τους επιμέρους δίσκους, το συγκεκριμένο είναι απλά ένα εμπορικό προϊόν χωρίς κάτι νέο καλλιτεχνικά με συνέπεια η όποια κάλυψη να περιορίζεται στην αναφορά της κυκλοφορίας του και στη λίστα των τραγουδιών που περιλαμβάνει. Δεν πιάνει δηλαδή τα κριτήρια τόσο γενικά της εγκυκλοπαιδικότητας, όσο και για τη μουσική ειδικά.--Auslaender (συζήτηση) 15:46, 10 Αυγούστου 2014 (UTC)
1. Αν ισχύουν τα παραπάνω γιατί το ίδιο λήμμα υπάρχει στην αγγλόγλωσση βικιπαίδεια? https://en.wikipedia.org/wiki/Limited-Edition_Vinyl_Box_Set
2. Αποτελεί επίσημη κυκλοφορία του συγκροτήματος και αναφέρεται στην πλήρη δισκογραφία τους http://www.metallica.com/release_list.asp?ss=searchexact~media_type~box%20set&t=Box%20Sets
3. Το "νέο", καλλιτεχνικά, είναι ότι το 2004, όταν πλέον οι νέες κυκλοφορίες δεν πραγματοποιούνταν σε μορφή βινυλίου, το συγκρότημα πραγματοποίησε την συγκεκριμένη έκδοση ως δώρο προς τους οπαδούς του. Αυτό είναι άξιο αναφοράς, όπως και η πρωτοτυπία στην αρίθμηση του κάθε αντίτυπου.
4. Με το συγκεκριμένο σκεπτικό καμία συλλογή τραγουδιών ενός καλλιτέχνη δεν θα έπρεπε να έχει δικό της λήμμα. ΚΙ ΟΜΩΣ ΕΧΟΥΝ. Φοβερό, ε? Δες και τις υπόλοιπες εκδόσεις της Wikipedia που έχουν χιλιάδες παρόμοια άρθρα. Μόνο στην ελληνική προτάθηκε κάτι ανάλογο για διαγραφή. Αντί να γράψουμε καινούρια λήμματα, διαγράφουμε αυτά που προϋπάρχουν.
5. Έχοντας γράψει εκατοντάδες λήμματα για την Βικιπαίδεια, οφείλω να πω ότι με έχει απογοητεύσει η στάση πολλών συντακτών, οι οποίοι αντί να βοηθήσουν να βελτιωθεί - με ουσιώδη τρόπο - ένα από τα λήμματα που έχω γράψει αυξάνοντας τις πληροφορίες που παρέχει, κάνουν συνεχώς προσπάθειες να με αποτρέψουν να συνεχίσω.
6. Θα σου πρότεινα να βάλεις ταμπέλα για επέκταση, εφόσον δεν σε καλύπτει το λήμμα, και να μην το διαγράψεις.--Kounatidis Aris 23:35, 10 Αυγούστου 2014 (UTC)
replies: text: Σχόλιο Να ξεκαθαρίσω κάτι. Το ότι δεν έχει κάτι το καλλιτεχνικά νέο δεν είναι λόγος για διαγραφή, ήταν απλά για να ξεκαθαρίσω πως κτγμ δεν επαρκεί η κάλυψη για τους επιμέρους δίσκους που περιλαμβάνει, που έχει γίνει στο παρελθόν, για να δώσει και στην συγκεκριμένη κυκλοφορία εγκυκλοπαιδικότητα. Το ότι είναι επίσημη κυκλοφορία φυσικά και δεν είναι λόγος εγκυκλοπαιδικότητας σύμφωνα με την πολιτική του εγχειρήματος, όπως και το ότι είναι σε μορφή βινυλίου. Σημασία έχει η σημαντική κάλυψη και η μόνη που βρήκα (πλην αναφορών σε δικτυακά δισκάδικα) είναι η μία παράγραφος του Allmusic. Θεωρώ πως πολλές συλλογές ναι, δεν έχουν εγκυκλοπαιδικό ενδιαφέρον αλλά φυσικά δεν ισχύει αυτό για όλες. Το να προτείνεται ένα λήμμα για διαγραφή δεν είναι κριτική για την συνεισφορά κάποιου. Η επέκταση δεν θα έλυνε το πρόβλημα της εγκυκλοπαιδικότητας του συγκεκριμένου λήμματος γιατί, τουλάχιστον όσο προσπάθησα, δεν μπόρεσα να βρω κάλυψη από τρίτες ανεξάρτητες πηγές.

text: A, και το ότι αυτό περιλαμβάνεται στην Αγγλική Βικι δεν σημαίνει πως είναι εγκυκλοπαιδικό για την ελληνική, άπειρα τα παραδείγματα. Ειδικά για συλλογές βλέπω πως κάθε εγχείρημα έχει διαφορετικά κριτήρια και πιθανόν γι'αυτό, αν και πρόκειται για κυκλοφορία γνωστού συγκροτήματος, δεν έχει λήμμα σε άλλες μεγάλες γλώσσες--Auslaender (συζήτηση) 05:56, 11 Αυγούστου 2014 (UTC)
Σου ανέφερα και πριν τι είναι το καλλιτεχνικά νέο και αξιοσημείωτο με την συγκεκριμένη κυκλοφορία, η πρωτοτυπία του συγκροτήματος στον τρόπο με τον οποίο πραγματοποίησε την κυκλοφορία. Αυτό είναι άξιο αναφοράς για εμένα. Αν θέλεις να επιμένεις δικαίωμα σου. Αν θες να διαγράψεις αυτό το λήμμα, να σου στείλω μερικά λήμματα που - όχι μόνο - δεν πληρούν οποιεσδήποτε προϋποθέσεις, αλλά για εμένα, αποτελούν προσβολή για την σελίδα.
Α, και το να συγκρίνουμε την ελληνική με την αγγλική βικιπαίδεια, είναι σαν να συγκρίνουμε τον Οδυσσέα Κορδελιού με τη Λίβερπουλ.--Kounatidis Aris 09:47, 11 Αυγούστου 2014 (UTC)

text: ΣχόλιοΥπ'όψη, δεν διαγράφω εγώ τίποτα, η κοινότητα αποφασίζει. Εγώ κάνω την πρόταση και μπορείς να κάνεις και εσύ ανάλογες για λήμματα που θεωρείς πως δεν τηρούν τα κριτήρια εγκυκλοπαιδικότητας. Για την καλλιτεχνική αξία, έκανα το σχόλιο επειδή στην αρχική πρόταση μου έχω γράψει «το συγκεκριμένο είναι απλά ένα εμπορικό προϊόν χωρίς κάτι νέο καλλιτεχνικά με συνέπεια η όποια κάλυψη να περιορίζεται στην αναφορά της κυκλοφορίας του» για να ξεκαθαρίσω πως δεν είναι η καλλιτεχνική του αξία ο λόγος που το προτείνω για διαγραφή αλλά η έλλειψη κάλυψης (που πιθανολόγησα πως οφείλεται στην καλλιτεχνική του αξία).--Auslaender (συζήτηση) 12:10, 11 Αυγούστου 2014 (UTC)
Αυτά που αναφέρω ως θετικά στοιχεία στην συγκεκριμένη κυκλοφορία αναφέρονται και με το παραπάνω στο ειδικό αφιέρωμα-τεύχος του ελληνικού "Metal Hammer" στους Metallica, το καλοκαίρι του 2008. Αν οι δικές σου πηγές είναι μόνο διαδικτυακές να ξέρεις ότι είναι περιορισμένες. Επίσης, σύμφωνα με το "Βικιπαίδεια:Εγκυκλοπαιδικότητα (μουσική)", πιστεύω ότι πληρεί το "υπό τον όρο ότι θα περιέχει μη τετριμμένες και επαληθεύσιμες πληροφορίες". Το ότι συμπληρώνει την βασική δισκογραφία των Metallica πιστεύω ότι αποτελεί λόγο στο να υφίσταται και γι' αυτό ζητάω να αφαιρεθεί η ταμπέλα για διαγραφή.--Kounatidis Aris 15:26, 11 Αυγούστου 2014 (UTC)
|}
thread_title:  [[Limited-Edition Vinyl Box Set]]